ข้อดีของระบบชำระเงินแบบ QR Code
ก. ใช้งานง่าย สะดวก ค่อนข้างช้า
ข. ใช้งานง่าย มีเฉพาะร้านขนาดใหญ่ รวดเร็ว
ค. ใช้งานยาก สะดวก รวดเร็ว
ง. ใช้งานง่าย สะดวก รวดเร็ว
คำตอบที่ถูกต้องได้แก่ ง.  เพราะว่า ปี 2017 “ธนาคารแห่งประเทศไทย” ประกาศให้มีการใช้ระบบชำระเงิน “QR Code” ทำให้ธนาคารในไทยที่ได้รับอนุญาต ต่างเร่งขยายจุดให้บริการ QR Code เจาะเข้าตามร้านค้ารายย่อย และจับมือเป็นพันธมิตรกับองค์กรธุรกิจขนาดกลาง-ใหญ่ เพื่อเป็นแพลตฟอร์มชำระค่าสินค้า-บริการต่างๆ

ทั้งนี้ระบบชำระเงิน “QR Code” นับเป็นอีกหนึ่งความพยายามของการผลักดันประเทศไทยไปสู่ “Cashless Society” หลังจากก่อนหน้านี้ ภาครัฐพยายามกระตุ้นให้คนไทยลดใช้เงินสด และหันไปชำระค่าสินค้า-บริการผ่านระบบชำระเงินอิเล็กทรอนิกส์รูปแบบอื่น เช่น บัตรเดบิต แต่เนื่องจากการติดตั้งเครื่อง EDC กระจุกตัวอยู่แต่ร้านขนาดกลาง และใหญ่ใน Modern Trade ไม่สามารถกระจายลงลึกเข้าไปตามร้านค้าขนาดเล็กทั่วไปได้ อีกทั้งร้านค้ามองว่าต้องเสียค่าใช้จ่ายต่างๆ ในการติดตั้งและใช้เครื่อง EDC ทำให้จุดรับบัตรเดบิตไม่แพร่หลายมากพอที่จะสร้างการเปลี่ยนแปลงด้านพฤติกรรมชำระค่าสินค้า-บริการ

ตรงกันข้ามกับระบบ “QR Code” ที่ใช้งานง่าย และสะดวก จึงตอบโจทย์ทั้งร้านค้า และลูกค้า ทำให้ธนาคารต่างรุกขยายร้านค้ารับชำระเงินด้วยระบบ QR Code ได้เร็ว และยิ่งมีร้านค้ารับชำระผ่าน QR Code มากขึ้นเท่าไร จะกระตุ้นให้ไทยพัฒนาก้าวไปสู่ยุค Cashless Society เร็วขึ้น

ด้วยวิธีการนี้ทำให้ธนาคารได้ “Big Data” การทำธุรกรรมการเงินของคนไทย ที่จะต่อยอดไปสู่การพัฒนาดิจิทัลแพลตฟอร์ม และผลิตภัณฑ์ทางการเงินรูปแบบใหม่ๆ ที่ตอบโจทย์ความต้องการของลูกค้าแต่ละกลุ่มได้อย่างตรงจุด